สวัสดีค่ะ คุนอาการเริ่มแรก คือ ตื่นเช้าตอน 07.00 น.รู้สึกคลื่นไส้อาเจียน พอประมาณ 08.30น.ก็รู้สึกเจ็บแสบทั่วท้องมาก โดยเฉพาะข้างซ้าย และข้างบนเหนือสะดือ จึงกินยาธาตุน้ำขาวไป เลยอาเจียนออกมา พอสายๆอาการคลื่นไส้ไม่ค่อยมีอาการแล้วค่ะ แต่ยังรู้สึกเจ็บแสบท้องเป็นพักๆอยู่ค่ะ ถ่ายปกติท้องไม่เสียนะค่ะ ไม่ทราบว่าอาการเหล่านี้มีสาเหตุการเกิดโรคอะไรได้บ้างคะ
สวัสดีครับ จากอาการในเบื่องต้น คืออาการ ปวดแสบท้อง ปวดบริเวณด้านซ้าย มีอาการคลื่นไส้อาเจียน เข้าได้กับโรคกระเพาะอาหารอักเสบ(Gastritis) โรคกระเพาะอาหารอักเสบ เกิดจากการเสียสมบัติป้องกันกรดของเมือกที่ปกคลุม เนื้อเยื่อกระเพาะอาหาร ทำให้กรดในกระเพาะอาหารทำลายเนื้อเยื่อ เกิดการอักเสบขึ้น หากการอักเสบเป็นมาก จะกลายเป็นแผลในกระเพาะ(Peptic ulcer)หรือ กระเพาะอาหารทะลุ(Peptic ulcer perforation) ได้ สาเหตุที่ทำให้เกิดกระเพาะอาหารอักเสบได้แก่ การติดเชื้อแบคทีเรีย Helicobacter pylori ซึ่งแบคทีเรียชนิดนี้จะอาศัยในเมือกในกระเพาะอาหาร และกระตุ้นระบบภูมิต้านทานร่างกายก่อให้เกิดเยื่อบุกระเพาะอาหารอักเสบ นอกจากนี้สาเหตุอื่นๆ เช่น การรับประทานยาแก้ปวด NSAIDs การดื่มสุรา สูบบุหรี่ การรับประทานชา กาแฟ การรับประทานอาหารไม่ตรงตามเวลา การรักษาได้แก่ การทานยาปฏิชีวนะ เพื่อกำจัดเชื้อสาเหตุ การทานยาลดกรด การทานยาเคลือบกระเพาะ แนะนำให้รับการตรวจร่างกาย เพื่อทำการวินิจฉัยโรค และรักษาอย่างเหมาะสมครับ